
מדינת ישראל
מינהל התכנון
‏כ"ד אייר תשפ"א
‏‏‏06.05.2021
מספר בקשה: 3056-21-0003
לכבוד

אדוני הנכבד,

הנדון: החלטה בבקשת חופש מידע מספר "3056-21-0003 - מבנה ההסתרה מעל מקטע הכביש ברחוב סמולנסקין, ירושלים"
בקשתכם מיום 9.1.2021 לקבלת מידע בנושא "מבנה ההסתרה מעל מקטע הכביש ברחוב סמולנסקין, ירושלים" התקבלה, נבדקה ולהלן התייחסותינו:
בכל הנוגע לבקשתכם לקבלת מידע בדבר הגשת בקשה נוספת להיתר חדש או להארכת תוקפו של ההיתר שניתן ב 16.8.2018 וכן בקשתך לקבלת העתק הבקשה, וכן בכל הנוגע לבקשתכם לקבלת הפרוטוקול ו/או ההחלטה שהתקבלה בדיון זה, נשיב כדלקמן:
לאחר בחינת בקשתך והתייעצות עם הגורמים הרלוונטיים, החלטנו לקבל את בקשתך באופן חלקי ולמסור לך את המידע הבא – 
בהמשך להחלטת הולמ"ב מיום 16.08.2018, הוגשה בקשה מטעם הגורמים הרלוונטיים במערכת הביטחון להארכת תוקף ההיתר שניתן. בהמשך לבקשה, התקיימו מספר דיונים בולמ"ב והתקבלו מספר החלטות בעניין הארכה זמנית של תוקף ההיתר ופרסום הבקשה. יוער כי בהתאם לפרסום שבוצע, פרק הזמן שניתן להגשת ההתנגדויות הסתיים ביום 19.04.2021. 

רצ"ב  החלטות הולמ"ב מהתאריכים הבאים, הנוגעות להארכת תוקף ההיתר:

1. פרוטוקול דיון 0520  מיום 20.8.2020 (הארכה 1) – הפרוטוקול כולל מידע רגיש ומסווג שפרסומו עלול  לפגוע בביטחון המדינה ולכן רצ"ב ההחלטה בלבד. 
אציין כי במסגרת שקילת האיזונים שבין זכות הציבור לדעת לבין החשש לפגיעה בביטחון המדינה, כקבוע בסעיף 10 לחוק חופש המידע, התשנ"ח – 1998, להלן: "החוק") סברנו כי 


מסירת ההחלטה ללא הפרוטוקול מהווה את האיזון הנדרש, שכן מחד ההחלטה תימסר למבקש ומאידך, לא יימסר הפרוטוקול בו מצויים נושאים מסווגים ורגישים, שיש בהם חשש לפגיעה בביטחון המדינה.
        נא ראה בכך מענה בהתאם לסעיף 9(א)(1) לחוק.

2. פרוטוקול דיון 0620  מיום 16.11.2020 (הארכה 2)  - הפרוטוקול כולל  מידע רגיש ומסווג שפרסומו עלול לפגוע בביטחון המדינה ולכן רצ"ב ההחלטה בלבד.
[bookmark: _Hlk71197934]  נא ראה הסבר ונימוק המופיעים בסעיף מס'  1 לעיל.

3.    פרוטוקול דיון 0121 מיום 22.2.2021 (הארכה 3)  - רצ"ב במלואו, כולל ההחלטה.



בכל הנוגע לקבלת העתק הבקשה, הנכם מוזמנים לעיין בבקשה להארכת תוקף ההיתר המצויה במשרדי לשכת התכנון בירושלים, בהתאם לשעות קבלת הקהל ולפרטי יצירת הקשר המופיעים בקישור הרצ"ב:
https://www.gov.il/he/departments/general/contact_jerusalem

כנגד החלטה זו הינכם רשאים להגיש עתירה מינהלית בתוך 45 יום לבית המשפט לעניינים מינהליים.

בכבוד רב,

רמה קדמי חיים 
הממונה על העמדת מידע לציבור
מינהל התכנון

העתק:
עו"ד יקירה גבאי, לשכת מנכ"לית – מינהל התכנון
עו"ד ליטל הילמן, הלשכה המשפטית – מינהל התכנון
עו"ד עמיר שקד, יו"ר הוועדה המחוזית ירושלים

